**Oznámenie**

**o zámere prenajať majetok priamym prenájmom**

v zmysle čl. 12 ods. 5 s poukazom na čl. 12 ods. 7 VZN č. 21/2009 - Zásady hospodárenia a nakladania s majetkom Mesta Žilina v znení neskorších VZN

Materská škola, Cesta k vodojemu 386/4, so sídlom Cesta k vodojemu 386/4010 03 Žilina, IČO: 37905121, zverejňuje zámer priameho prenájmu majetku Mesta Žilina, ktorý je v správe Materská škola, Cesta k vodojemu 386/4, so sídlom Cesta k vodojemu 386/4010 03 Žilina.

**Predmet priameho prenájmu** :

 (1) Prenajímateľ je na základe zákona č. 138/1991 Zb. o majetku obcí a zriaďovacej listiny č. 309/3/2003 zo dňa 04.11.2003 v znení Dodatku č. 2 zo dňa 18.10.2010, ktorým sa mení uvedená zriaďovacia listina, a v rozsahu Zmluvy o prevode výkonu správy majetku č. 02/Pr/2005 správcom nehnuteľnosti – stavby súp. č. 386 na pozemku parc. č. 723/169, ktorá je zapísaná v katastri nehnuteľností, vedenom Správou katastra Žilina pre obec Žilina, kat. úz. Budatín v prospech vlastníka Mesto Žilina.

(2) Predmetom prenájmu je miestnosť na poschodí so samostatným vchodom o výmere cca 6 m2 budovy Materskej školy, Cesta k vodojemu 386/4, Žilina ,(ďalej len „predmet nájmu“).

(3) Účelom nájmu je inštalácia zariadenia slúžiaceho k šíreniu signálu káblovej televízie pre obyvateľov prímestskej časti Budatín.

Kontaktná osoba: Tatiana Zuberová – riaditeľka MŠ

**Podmienky priameho prenájmu** :

1. **Najnižšia vyhlásená ponuková cena nájomného** je určená v súlade s § 9a ods. 9 zákona č. 138/1991 o majetku obcí a to **10,00 €/ mesiac** a úhrada odobratej elektrickej energie.

2. **Priamy nájom sa bude uzatvárať na dobu určitú - 1 rok**.

3. **Lehota na doručenie cenových ponúk záujemcov :** **do 30.09.2014, 12:00 hod** (rozhodujúci je dátum a čas doručenia návrhu vyhlasovateľovi).

4. **Spôsob podávania návrhov:** poštou na adresu: Materská škola, Cesta k vodojemu 386/4, 010 03 Žilina v zalepenej obálke s heslom „priamy prenájom – neotvárať“.

5. **Ponuka uchádzača musí obsahovať**: jednoznačnú identifikáciu uchádzača, ponúknutú cenu mesačného nájomného, **účel využitia predmetu nájmu**, žiadateľ predloží súhlas so spracovaním osobných údajov v zmysle zákona č. 428/2002 Z.z o ochrane osobných údajov.

6. Vyhlasovateľ je oprávnený zmeniť alebo zrušiť podmienky priameho prenájmu, prípadne odmietnuť všetky predložené ponuky.

7. Pri vyhodnocovaní predložených ponúk bude rozhodujúcim kritériom navrhovaná výška nájomného avšak vyhlasovateľ je oprávnený vybrať si návrh, ktorý mu najlepšie vyhovuje.

8. Vyhlasovateľ si vyhradzuje právo určiť právnu formu realizácie priameho prenájmu nájomnou zmluvou. Uchádzač sa zaväzuje akceptovať zmluvné podmienky uvedené v nájomnej zmluve (označenie zmluvných strán, predmet nájmu, účel nájmu, výška a splatnosť nájomného, doba nájmu, práva a povinnosti zmluvných strán, skončenie nájmu).

9. V prípade, že víťazný uchádzač nevstúpi do právneho vzťahu s vyhlasovateľom, vyhlasovateľ bude rokovať s ďalším uchádzačom v poradí v akom boli ponuky vyhodnotené. Rovnako bude vyhlasovateľ rokovať s ďalším uchádzačom v poradí aj v prípade, ak víťazný uchádzač síce vstúpi do právneho vzťahu s vyhlasovateľom, ale tento právny vzťah zanikne do 6 mesiacov od účinnosti zmluvy.

V Žiline dňa 15.09. 2014

 Tatiana Zuberová

 riaditeľ